text: ১৯৩৪-এর বিহার ভূমিকম্প বা ১৯৩৪-এর বিহার – নেপাল ভূমিকম্প ভারতের ইতিহাসের সবচেয়ে ভয়াবহ ভূমিকম্পগুলির মধ্যে একটি। মুঙ্গার ও মুজাফফরপুর শহরগুলি পুরোপুরি ধ্বংস হয়ে যায়। এই ৮.০ মাত্রার ভূমিকম্প ১৫ জানুয়ারি ভারতীয় সময় প্রায় দুপুর ২ টো ১৩ মিনিটে (০৮:৪৩ ইউটিসি )  ঘটেছে এবং উত্তর বিহার ও নেপাল ব্যাপক ভাবে ক্ষতিগ্রস্থ হয়।
  
  ভূমিকম্প 
  এই ঘটনার কেন্দ্রস্থল পূর্ব নেপালে এভারেস্টের প্রায়  দক্ষিণে। যে সকল অঞ্চলে জীবন ও সম্পদের সর্বাধিক ক্ষতি হয়, সেগুলি পূর্ব দিকে পূর্না থেকে পশ্চিমে চম্পারন পর্যন্ত (প্রায়  দূরত্বে) এবং উত্তরে কাঠমান্ডু থেকে দক্ষিণে মুঙ্গার পর্যন্ত (প্রায়  দূরত্ব)     বিস্তৃত ছিল। এর প্রভাব লাসা থেকে বোম্বাই এবং আসাম থেকে পাঞ্জাব পর্যন্ত অনুভূত হয়। এই ভূমিকম্প এতটাই মারাত্মক ছিল যে ভূমিকম্পের কেন্দ্র থেকে প্রায় ৬৫০ কিমি (৪০৪ মাইল) দূরে কলকাতায় অনেকগুলি ভবন ক্ষতিগ্রস্থ হয় এবং সেন্ট পলের ক্যাথেড্রালের টাওয়ারটি ভেঙে পড়ে।
  
  স্থল প্রভাব 
  এই ভূমিকম্পের একটি লক্ষণীয় বিষয় হ'ল ভূমিকম্পের কেন্দ্রিয় ফাটলগুলি জুড়ে বালু ও জলের ফাটলগুলি উপস্থিত হয়। বালুর এই বিস্ফোরণে চারপাশের জমিটি হ্রাস পায় এবং আরও বেশি ক্ষতির কারণ হয়ে ওঠে। ভূমিকম্পের সময় ৩০০ কিলোমিটার (স্ল্যাম্প বেল্ট নামে পরিচিত) অঞ্চলে মাটির তরলতা ঘটে (মাটি ও জলের দ্রবণ), ফলে অনেকগুলি কাঠামো তলিয়ে যায়।  
  থাম্ব|250x250পিক্সেল| ভূমিকম্পের পরে গান্ধী সফর করেন
  মজঃফরপুরে শহরের বেশ কয়েকটি জায়গায় বালুর বিস্ফোরণ ঘটে। কূপগুলি বালির সাথে রূদ্ধ হয়। স্তূপিত বালির কারণে কূপে জলের স্তর অগভীর হয়ে যায়। মজঃফরপুরের বেশিরভাগ ভবন ক্ষতিগ্রস্থ হয়। সমস্ত কাঁচা (রামশাকল) ভবন ভেঙে পড়ে এবং জমিটি ডুবে যাওয়ার ও ফাটলের কারণে পাকা (দৃঢ়ভাবে নির্মিত) ভবনগুলি ক্ষতিগ্রস্থ হয়।
  
  ক্ষতি 
  নেপালের কাঠমান্ডু উপত্যকার তিনটি বড় শহর - কাঠমান্ডু, ভক্তপুর এবং পাটান- মারাত্মকভাবে ক্ষতিগ্রস্থ হয় এবং প্রায় সমস্ত ভবন ধসে পরে। মাটিতে বড় ফাটল দেখা যায় এবং কাঠমান্ডুতে বেশ কয়েকটি রাস্তা ক্ষতিগ্রস্থ হয়; তবে নেপালের অভিভাবক দেবতা পশুপতিনাথের মন্দির ক্ষয়ক্ষতি থেকে রক্ষা পায়।
  
  সীতামারীতে একটিও বাড়ি দাঁড়িয়ে ছিল না। ভাগলপুর জেলায় অনেক ভবন ধসে যায়। পাটনায় কেবল একটি দুর্গ দাঁড়িয়ে ছিল এবং শহরটির অন্যান্য অংশ ধ্বংসস্তূপে পরিণত হয়। মধুবানীর নিকটবর্তী রাজনগরে সমস্ত কাঁচা ভবন ধসে পড়ে। বিখ্যাত নৌলখা প্রাসাদ সহ দ্বারভাঙ্গা রাজের ভবনগুলি মারাত্মকভাবে ক্ষতিগ্রস্থ হয়। ঝরিয়ায় ভূমিকম্পের ফলে ভূগর্ভস্থ আগুন আরও ছড়িয়ে পড়ে। কাঠমান্ডুতে টেলিফোন লাইন সহ বীরগঞ্জ শহরটি ধ্বংস করা হয়। 
  
  বিহারে নথিভুক্ত ৭,২৫৩ টি মৃত্যু সহ মোট মৃত্যুর সংখ্যা ছিল ১০,৭০০ থেকে ১২,০০০ জন।
  
  ১৯৩৫ সালে, নেপালকো মহা ভুকম্পা ১৯৩৪ শিরোনামে ভূমিকম্পের ঘটনা নথিভুক্তকারী মেজর জেনারেল ব্রহ্মা শমসেরে বলেছিল যে এটি জীবিত স্মৃতিতে নেপালের সবচেয়ে ধ্বংসাত্মক ভূমিকম্প এবং ত্রাণ প্রয়াসে নেপালি সেনাবাহিনীর কাজের জন্য প্রশংসা করেন।
  
  পরিণতি 
  মহাত্মা গান্ধী বিহার রাজ্য সফর করেন। তিনি লিখেছিলেন যে বিহারের ভূমিকম্পটি অস্পৃশ্যতা নির্মূল করতে ভারতের ব্যর্থতার প্রতি দৈব  প্রতিশোধ ছিল। বিহারে শ্রী বাবু (শ্রী কৃষ্ণ সিনহা) এবং অন্য এক মহান নেতা অনুগ্রহ বাবু (অনুগ্রহ নারায়ণ সিনহা ) ত্রাণ কাজে নিজে নিয়জিত করেন।
  
  আরো দেখুন 
  
   ১৯৮৮-এর নেপাল ভূমিকম্প 
   এপ্রিল ২০১৫-এর নেপাল ভূমিকম্প 
   মে ২০১৫-এর নেপাল ভূমিকম্প 
   ১৯৩৪-এর  ভূমিকম্পের তালিকা 
   ভারতে ভূমিকম্পের তালিকা
  
  তথ্যসূত্র
  
  আরও পড়ুন
  
  বহিঃসংযোগ
  1934 Mw 8.1 Bihar/Nepal earthquake 15 January 1934 – Cooperative Institute for Research in Environmental Sciences
  Intensity Map (Archived) – Amateur Seismic Centre
  
  বিষয়শ্রেণী:বিহারে প্রাকৃতিক দুর্যোগ
  বিষয়শ্রেণী:নেপালে ভূমিকম্প
  বিষয়শ্রেণী:ভারতে ভূমিকম্প
  বিষয়শ্রেণী:উইকিউপাত্তে স্থানাঙ্ক আছে
title: ১৯৩৪-এর বিহার ভূমিকম্প